Gle što ste sve izgradili.
Stvorili ste utopiju
i poslušne duše pripremili za putovanje u zagrobni život.
No, umjesto životarenja na rubu društva,
ne biste li radije bili zvijezda?
Vođe kulta žele da cijeli svijet zna koliko su oni veliki.
Javnosti žele pokazati lijepo lice,
iako se u kultovima događa puno grozota, katkad i kriminalnih.
Nitko na tome nije radio marljivije ni kreativnije od Shoka Asahare,
vođe japanskog kulta Aum Shinrikyo.
Prije zloglasnosti zbog napada otrovnim plinom u tokijskoj podzemnoj željeznici
Asahara je deset godina
razvijao svoj ugled duhovnog vođe,
nastupao na televiziji
i bio vlasnik popularne i jeftine franšize bento kutija.
Vrlo je aktivno propovijedao i promovirao sama sebe.
Gle, levitira!
U našem društvu
nitko nije mislio da je Aum nasilna skupina.
Nismo imali pojma.
Slijedite metode učitelja i doznajte što vam sve može proći
kad imate dobar plan PR-a.
Spremni za krupni plan?
KAKO POSTATI VOĐA KULTA
5. UPRAVLJAJ SVOJIM IMIDŽEM
Shoko Asahara osnovao je Aum Shinrikyo 1984. g.
kao skupine joge i meditacije.
Odisao je ljubaznošću i očinskom snagom.
PROFESOR PSIHOLOGIJE
Godinama poslije
pretvorio je Aum u smrtonosni kult čiji bi pripadnici dali svoj život,
kao i život drugih, kako bi pročistili svijet.
PROČIŠĆAVANJE
Prije negoli doznate tajne njegova uspjeha
upoznajmo samoga gurua.
ČINJENICA BR. 1 - NIJE SE ČINILO DA JE ASAHARI SUĐENA SLAVA
Asahara se rodio 1955.
na južnom japanskom otoku Kjušu u vrlo siromašnoj obitelji.
Bio je gotovo slijep na jedno oko i vrlo je slabo vidio na drugo.
Tako da su ga od malih nogu slali u škole za djecu s posebnim potrebama.
Asahara je mislio da ga je obitelj napustila.
To što su ga poslali od sebe
u njemu je izazvalo ljutnju i osjećaj napuštenosti.
ČINJENICA BR. 2 - ASAHARA JE OSMISLIO VLASTITI PUT DO PROSVJETLJENJA
Školovao se za akupunkturu i herbalizam.
Zanimao ga je tibetanski budizam.
Bio je u Indiji pa je meditirao i sve to drugo na Himalaji.
Tad je malo bolje razvio ideju
traženja novog puta za spas svijeta
i stvaranja vrlo utopijske vizije novog svijeta.
ČINJENICA BR. 3. - ASAHARINI SLJEDBENICI VJEROVALI SU DA JE ON SUPERJUNAK
Sljedbenici su vjerovali da je Shoko Asahara
najmudriji od svih mudraca.
Nisu ni mislili da je čovjek, nego da je bog ili nešto takvo uzvišeno.
U nekim časopisima pisali su da on može levitirati.
To je bila jedna od njegovih navodnih moći.
Druga je bila sposobnost da čita um.
Voda u kojoj se kupao bila je sveta jer je taknula njegovo tijelo.
Isto je vrijedilo za krv.
Deset godina poslije osnutka
Aum je imao 10 000 pripadnika u Japanu i, po procjenama, 40 000 diljem svijeta.
Asahara je postajao slavan,
a to nije bilo slučajno.
Ako želite ispolirati imidž u svijetu koji se protivi kultu,
počnite kao Asahara i počnite žeti ono što ste zasijali.
TAKTIKA PRIVUCITE POBJEDNIKE
Kao vođi kulta
sljedbenici nisu samo ljudski tron
na kojemu sjedite, nego su i vaši veleposlanici.
Elitni ili vrlo privlačni sljedbenici vrlo su korisni kultu i vođi kulta
jer su im oni sjajna reklama.
Zahvaljujući njima kult izgleda kao nešto sigurno i legitimno
pa zato ljudi žele sudjelovati u tome.
Nije samo Asahara shvaćao vrijednost tih slavnih pripadnika.
Keith Raniere iz NXIVM-a
nudio je posebne pogodnosti slavnima kako bi ih primamio u skupinu.
Tako su privukli glumicu Allison Mack,
koja je na kraju završila u zatvoru zbog trgovine seksom tog kulta.
Kad je Simbiozna oslobodilačka vojska
otela i isprala mozak nasljednici Patty Hearst,
postala je njihovo lice u javnosti i pomogla da opljačkaju banku.
Kult Anne Hamilton-Byrne, poznao kao Obitelj,
počeo je napredovati kad su privukli fizičara Raynora Johnsona
da nalazi ljude u visokom društvu Australije.
Kad je riječ o privlačenju elite,
Asahara je imao pravu poruku u pravo vrijeme.
Asahara je proizvod 80-ih.
Japanci su postali veliki materijalisti.
Japanci se žure kako bi trošili novac.
Ekonomski su bogati, no jesu li zadovoljni?
Neki su članovi došli s vrhunskog sveučilišta.
Dakle, visoko obrazovani ljudi.
Neki su bili vješti informatičari.
Aum je nešto nudio mladima
koji se nisu uklapali u to novo konzumerističko društvo.
Mladi traže nekog tko će ih voditi kroz život.
Propitkuju se i traže sebe.
Aum Shinrikyo ponudio je odgovor.
Tražeći nove sljedbenike,
Asahara drži predavanja na najboljim sveučilištima u Japanu
i u tim predavanjima nudi jednostavniji, smisleniji život,
uz primamljivu pomoć.
Asahara ubrzo dobiva džekpot,
Hideo Murai,
briljantni znanstvenik,
očaran je Asaharinom duhovnom vizijom,
kao i guruovim obećanjem
da će svi koji ga slijede dobiti super moći.
Murai se ubrzo odriče vanjskog svijeta
i seli u malenu ćeliju kako bi se usredotočio na meditaciju.
Asahara je sjajno iskoristio tog novog sljedbenika
i Muraino poznavanje tehnologije upotrijebio za prečace do prosvjetljenja.
Kao što je kaciga s elektrodama
koja Asahari navodno pomaže
da moždane valove šalje izravno sljedbenicima.
Muraini znanstvenička vještina potiče Asaharine ambiciozne snove
te će na kraju pokrenuti guruovu strašnu viziju budućnosti.
Zahvaljujući sjajnoj regrutaciji,
članstvo Auma se s 35 ljudi 1986. u samo godinu dana diglo na 1300.
No vrlo vidljivi članovi privlače veliku pozornost.
Kako ćete osigurati da ljudi ne steknu pogrešno mišljenje o vama?
TAKTIKA BUDITE UTJELOVLJENJE ČISTOĆE
Za vođenje duhovnog pokreta
ne možete samo govoriti o dosezanju savršenstva,
morate to i pokazati.
Vrlo je važno da ljude uvjerite u to
da u vama, u vašem karakteru, ima nečeg svetog.
Da ste čisti.
Asahara je svoj dio posla odradio stvarajući pobožni imidž.
PROGLAŠAVAM SE KRISTOM
Asahara je silno htio da u njemu vide pravog vjerskog vođu.
Čak je tražio i dobio blagoslov Dalaj Lame glavom i bradom.
Dok je Asahara u javnosti pokazivao duhovnu čistoću,
u privatnosti je od sljedbenika zahtijevao još više.
Kad se pridruže,
jedna od prvih stvari koje rade
jest asketski trening tijekom kojeg satima sjede
u malenome, mračnom prostoru
ili vise naopako.
Trudili su se da što više vježbaju
kako bi bili bliže Asahari.
Govorili su: „On želi da se prosvijetlimo te da tako budemo spašeni,
no mora biti strog.”
JESEN 1988. SEDAM GODINA PRIJE NAPADA U PODZEMNOJ
Asahara je svoj ekstremni duhovno logor za obuku
organizirao u stožeru u podnožju planine Fuji.
A program je...
Duga meditacija.
Post.
Lišavanje sna.
I terapija elektrošokovima.
To se brzo otelo kontroli.
Sljedbenik Majima Teruyuki počinje pokazivati znakove uznemirenosti.
Kako bi ga smirio, Asahara sljedbenicima kaže da ga poliju hladnom vodom.
To nije pomoglo.
Majimi je otkazalo srce i umro je.
Asahara i njemu najuži krug ljudi odlučili su što će.
Zaštitit će skupinu po svaku cijenu.
Asahara im je rekao da unište tijelo.
No unatoč uspješnom zataškavanju,
to stvara dilemu unutar skupine.
Asahara je nekom rekao da izvodi te vježbe
kako bi postao duhovno napredniji.
Taj čovjek umro je od toga.
Što sad?
Izgledat će kao da je Asahara zakazao.
No, kako nas priručnik uči,
nužda nas tjera na kreativnost.
Pojavilo se drukčije objašnjenje.
A to je bila ideja da Majima
nije mogao dosegnuti prosvjetljenje i istinu unutar tog tijela.
Nije bio spreman za to
pa je morao umrijeti
kako bi ušao u krug reinkarnacije i pokušao ispočetka.
Ali bar je umro pod nadzorom gurua
pa će mu to pomoći da se duhovno uzdigne.
Prihvaćaju li vjerni sljedbenici Asaharino objašnjenje?
Naravno da prihvaćaju.
S jednom važnom iznimkom.
Nekoliko mjeseci poslije
jedan od ljudi umiješanih u zataškavanje doživio je krizu.
Ljudima oko sebe govorio je:
„Reći ću policiji.”
To bi bilo nezgodno.
Kako ćete osigurati da vam jedan sljedbenik ne ugrozi cijeli program?
Istina je, Toma. Gospod je ustao!
Ne vjerujem.
TAKTIKA ELIMINIRAJTE NESLAGANJE
Za vođu kulta nema veće opasnosti
od ljudi koji znaju vaše tajne.
Ljudi koji sve znaju najveća su prijetnja.
Dovoljan je jedan pojedinac da bi se proširila sumnja,
a sumnja je najveća noćna mora vođe kulta.
Zato morate odmah zaustaviti ljude koji nekom nešto žele reći.
Ljude poput Shujija Taguchija.
Taguchi je policiji htio reći
za tu slučajnu smrt i skrivanje trupla.
„Ako Taguchi ode na policiju i oda Aum,
to će narušiti pokret
i spriječiti nas da spasimo svijet.”
Kad je Asahara doznao što taj mladić kani,
rekao je nekolicini sljedbenika da mu pomognu da razbistri um.
No to nije pomoglo.
Budući da nije vidio drugo rješenje, Asahara im je naložio da ga ubiju.
Ljudi iz bliskog kruga učinili su nešto što im sve bolje ide;
riješili su se trupla.
Asahara je Taguchijevu smrt iskoristio za još jednu važnu lekciju.
Asahara je Taguchijevo ubojstvo naložio
kako bi ga spasio, gledano iz perspektive Auma.
Trebate dodatno objašnjenje? Dobro.
U budizmu sve što radite, dobro i loše, utječe na vašu karmu.
Činite li loše,
vaša će vas loša karma slijediti,
vratiti vam se…
i utjecati na to što će biti u idućem životu.
ZAŠTO???
Asahara je sljedbenike uvjerio da čine dobro
te da im je Taguchi htio nauditi kad je odlučio sve reći policiji.
To bi mu dalo lošu karmu.
Pa je Asahara zaštitio Taguchija
tako što ga je ubio.
I tako smo, na kraju,
došli do toga da svatko tko se usprotivi Aumu,
postane poznat kao „shinri no teki”, što doslovno znači „neprijatelj istine”.
Asahara je tako legitimizirao ubojstvo.
Asaharinim sljedbenicima to je bilo dobro objašnjenje.
Naravno, šira javnost može imati manje razumijevanja kad je riječ o ubojstvu.
Srećom, priručnik će vam pokazati kako da opet učvrstite ugled.
Osmjehom.
TAKTIKA ZAVEDITE NOVINARE
Mediji su poput psića.
Kad se ne bavite njime, njuška naokolo i izvlači vaš donji veš.
No dresirani pas može biti najbolji prijatelj vođe kulta.
Laj kao pas.
Skupine poput Auma
svakako trebaju medije
kako bi imali platformu za izražavanje svojih ideja.
No mediji im mogu biti i prvi neprijatelji.
Oni ih mogu kritizirati i napadati.
Svi najbolji gurui znali su igrati tu igru.
Sun Myung Moon pripremio se za dobre naslove
tako što je kupio novine United Press International
i pokrenuo utjecajne novine The Washington Times.
Hram naroda Jima Jonesa
imao je cijeli odjel PR-a koji je kontrolirao javni imidž vođe.
A i trebali su im.
Kult Vrata raja htio je kontrolirati izvještaje o masovnom samoubojstvu
slanjem izjava za novine
koje su trebale stići u trenu kada nađu njihova tijela.
Shoko Asahara također je pokušao obuzdati medije,
osobito kad su se glasine o nekim ne baš prihvatljivim potezima
polako počele širiti.
Obitelji mladih ljudi koji su otišli i pridružili se Aumu
počele su se buniti protiv Auma
i govoriti da im je oteo djecu.
Sve više su ih kritizirali izvana.
Nije li to prilično očito?
Organizacija je morala nekako odgovoriti.
Asaharin prvi korak
bio je glasnogovornik.
Nemaju istinite ni precizne informacije.
GLASNOGOVORNIK AUMA
Drugi korak, pojavi se u žiži javnosti.
Pokušali su pojačati Asaharinu prisutnost u medijima.
-Nije li to dobro? -Prije sam volio Akiyoshi-kuna.
Bio je duhovit i zabavan.
Možete lebdjeti dva-tri dana?
Tako piše u Svetom pismu, ali to nije za mene.
Pozvali su gurua u govornu emisiju.
Ljudi su pomislili:
„Onda možda nisu baš tako loši.
Malo su čudni, ali možda nisu opasni.”
Asahara je redovito davao intervjue za časopise posvećene jogi i meditaciji,
a crtiće da i ne spominjemo.
Imali su nekoliko stripova o njegovim učenjima.
Imali su i animiranu seriju
u kojoj je Asahara prikazan kao veliki guru
koji levitira i tako dalje.
Nevjerojatno,
no ti filmovi nisu bili najveći kulturni doprinos tom dobu.
Ta čast pripada ovome.
Gospodaru
Gospodaru Asahara
Sonshi Ma-Chi ili „Guruov marš”,
bio je tako popularan
da su to djeca diljem Japana navodno pjevala u školi.
Asahara je napisao i ljubavnu pjesmu o nervnom plinu sarinu.
Ta se baš nije primila.
Žele da ih primijete.
Žele privući pozornost.
Nažalost, život pod reflektorima privlači i one koji ih mrze,
poput Tsutsumija Sakamota.
Sakamoto je odvjetnik koji se bori protiv kultova i namjerio se na Aum Shinrikyo.
U televizijskom intervjuu
Sakamoto je tvrdio kako je Asaharinu krv dao na analizu
kako bi opovrgnuo guruove tvrdnje da ima natprirodne moći.
Sakamoto je rekao da će nalaze objaviti u javnosti.
U strahu od guruove osvete
zaposlenik postaje obavijestio je vodstvo Auma,
koji su to zataškali.
Ubrzo poslije toga Asahara je sljedbenike poslao u Sakamotov stan.
Šestorica muškaraca, predvođeni Hideom Muraijem,
napala su Sakamota, njegovu ženu i maleno dijete,
ubrizgavši im smrtonosnu dozu kalijevog klorida.
Iznijeli su tijela,
skrili ih u metalnim bačvama,
pokopali na raznim mjestima u Japanu
i bacili injekcije u ocean.
Znajući da Sakamoto istražuje Aum,
policija je odmah posumnjala na kult.
No istraga je zapela.
Ustav Japana vrlo strogo odvaja vladu i religiju.
Zato policija
uvijek jako oklijeva kad treba istražiti bilo koju vjersku skupinu.
Kad god bi policija došla u Aum,
jer s vremena na vrijeme bilo je pritužba,
on bi odmah rekao:
„Kršite naše pravo na vjersku slobodu.”
Tako je.
I policija se boji lošeg publiciteta.
Sad kad ste svladali sve oblike odnosa s medijima
na sjajnom ste putu ka prihvaćanju.
Slijedite priručnik
i svu tu dobru volju pretočite u nešto još korisnije.
TAKTIKA UĐITE U POLITIKU
Politika, baš kao vođenje kulta,
ne izaziva baš uvijek neko osobito poštovanje.
Prženi maslac na štapiću.
Republikanski kandidati maslacem žele podmazati birače.
Ali možete li ikako bolje dokazati da imate pravo?
Vođe kulta ovisnici su o moći i nikad je se ne zasite.
Zato se često umiješaju u politiku.
Vođe kulta žele kontrolu
pa se kandidiraju za neku dužnost ili ih odaberu za neki odbor.
Njima je to korisno
jer tako mogu kontrolirati zajednicu izvan kulta.
A tu igru znaju igrati svi najlukaviji gurui.
Nakon što je Jim Jones
pomogao Mosconeu da postane gradonačelnik San Francisca,
on ga je postavio u gradski odbor za planiranje,
što je ojačalo njegovu lokalnu moć i utjecaj.
Bhagwan Rajneesh iskoristio je sustav
kad je svoju komunu pretvorio u inkorporirani grad.
Grad je napredovao sve dok sljedbenici nisu pokušali ubiti vladine službenike.
Vođa fundamentalističkih mormona Warren Jeffs
imao je toliki utjecaj u rodnom gradiću da je osobno odabrao
šefa policije i gradonačelnika.
Ulaskom u politiku
Shoko Asahara tražio je više od moći.
Htio je poštovanje.
Bio je ambiciozan onako kao svatko tko misli da je Mesija
mora biti ambiciozan.
Imao je viziju o sebi kako radi nešto posebno.
Ima poruku za svijet.
STRANKA ISTINE
Ako se time koristite ispravno, nema problema.
Mislio je da će ga za vrijeme izbora vidjeti još više ljudi,
da će mediji govoriti o njemu te da će prenijeti svoju poruku.
SRPANJ 1989. GODINE ŠEST GODINA PRIJE NAPADA U PODZEMNOJ
Osamnaest mjeseci prije nacionalnih izbora
Asahara je osnovao političku stranku.
On i 25 viših pripadnika Auma kandidirali su se za Parlament.
Imali su jedinstvenu kampanju.
Ta izborna kampanja
bila je poput parodije japanskih izbora.
Imali su taj čudan ples
i glazbu i slonovske maske.
To je bilo ludo.
A političke ideje su im bile ono što biste i očekivali.
Uglavnom je govorio o korisnosti joge i meditacije.
Govorio je ljudima da će svijest propasti
ako se ne preobrate i pridruže Aum Shinrikyu.
Vjerovali ili ne,
Aum je gadno izgubio.
Asahara je dobio manje od 2000 glasova.
Bio je to golem neuspjeh.
Tako je htio privući još više ljudi,
a na kraju su se mediji počeli sprdati s njima.
Sad im je odzvonilo, zar ne?
Ne mogu reći što god želim…
Asahara taj poraz nije kanio prihvatiti tek tako.
Od tog trenutka nadalje
Asahara je u propovijedima svojim sljedbenicima počeo govoriti:
„Svijet nas je odbacio.
Ne zaslužuje preživljavanje. Moramo ga kazniti.”
Uistinu.
Asahara je otkrio taktiku skrivenu duboko u priručniku,
a osobito je vole vođe kulta kad više nemaju kamo.
Ako im se ne možeš pridružiti,
uništi ih.
Dalje od mene!
Mrzim vas! Mrzim, čujete li?
TAKTIKA NE LJUTITE SE, OSVETITE SE
Kada date sve od sebe da popravite imidž,
a ništa ne pomogne,
mogli biste odustati od svega.
Možda se baviti nečim drugim.
Ali poslije gadnog poraza na izborima
Asahara se odlučio na drukčiji pristup.
Asahara se nije lako nosio s neuspjehom
pa zato možemo reći
da je taj poraz bio prekretnica u njegovoj organizaciji.
Asahara je prvo smislio novu priču kako bi objasnio poraz.
Tvrdio je da su izbori lažirani
u sklopu goleme međunarodne urote za zaustavljanje njegovog pokreta.
U nju su bili uključeni SAD, Velika Britanija, masoni
i međunarodna cionistička urota usredotočena na Japan.
Dobro.
Tvrdi da te snage žele uništiti Aum Shinrikyo
pa zato jedina šansa za preživljavanje Auma i čovječanstva
leži u osveti.
Ideja konačnog rata više nije bila metaforička,
duhovna borba dobra i zla, nego je postala prava borba.
Počeli su govoriti da moraju proizvoditi oružje za borbu protiv tog zla.
Za tu bitku
Asahara je zadužio četvoricu najvjernijih sljedbenika.
Bivši student astrofizike Hideo Murai
zadužen je za razvoj nuklearne, mikrovalne i laserske tehnologije.
Seiichi Endo je prije studirao veterinu,
a novi mu je posao bio razvoj biološkog oružja poput ebole i antraksa.
Kiyohide Hayakawa,
nekad inženjer građevine,
odletio je u Rusiju ne bi li uspio kupiti tenkove, vojne avione,
čak i nuklearne bojne glave.
Svi su ostali praznih ruku.
No njegov je četvrti konjanik Apokalipse, kemičar Masami Tsuchiya,
na kraju ispao najveća zvijezda.
Načinio je plin sarin kućne izrade,
testiran na zemljištu koje su kupili u Australiji.
Sad kad su dobili to oružje masovnog terora,
samo su još trebali odabrati metu.
20. OŽUJKA 1995. GODINE
Za tisuće stanovnika Tokija koji su se vraćali s posla
u ponedjeljak je nešto nezamislivo postalo stvarnost.
Otrov je bio u nekoliko vlakova.
Preživio sam napad sarinom u tokijskoj podzemnoj željeznici 1995. g.
Isteturali su iz podzemne crvenih očiju, krvareći iz nosa.
Drugi su dobili grčeve i povraćali.
Nismo znali što se događa.
Bolnica je bila kao da smo u ratu.
Više je od 3000 ljudi završilo u bolnicama diljem Tokija.
Hitne službe imale su pune ruke posla s velikim brojem žrtava nervnog plina.
U tom trenutku pripremio sam se na smrt.
Ukupno je 14 ljudi izgubilo život,
a tisuće su bile ozlijeđene.
Policija je čula da je Aum eksperimentirao s kemijskim oružjem
pa su im upali u kompleks,
no Asahara je uspio pobjeći.
Vodstvo Auma poriče bilo kakvu umiješanost…
Jako nam je žao zbog onog što se dogodilo u Tokiju,
Ali mi nemamo ništa s tim.
…iako su policajci ondje našli dovoljno oružja, eksploziva i plina
za ubijanje četiri milijuna ljudi.
Petog svibnja Aum je pokušao izvesti još jedan napad,
ovaj put Zyklonom B.
Taj im nije uspio.
Napokon, 16. svibnja, policija je opet upala u stožer u podnožju Fujija
i našla gurua koji se krio u sobi za meditaciju.
Na kraju su 13 pripadnika Auma,
uključujući Asaharu,
proglasili krivima za pokušaj ubojstva i ubojstvo.
U srpnju 2018. godine
pogubili su svu trinaestoricu.
Tako je završio Asaharin pokušaj
da očuva svoj imidž i stvori novi svijet.
Zakazao je u oba slučaja.
No unatoč svemu što ste vidjeli,
vaše iskustvo stvaranja kulta ne mora tako završiti.
Možete naučiti igrati igru i stvoriti skupinu koja će trajati.
Vaš vodič u posljednjem poglavlju
bivši je izbjeglica iz Sj. Koreje
i tvorac jednog od najunosnijih religijskih pokreta 20. stoljeća.
Njegov utjecaj još traje.
Prijevod titlova: Ivan Zorić